Diari Oficial de la Generalitat Valenciana


Sumari del DOGV 3328, del 11-09-1998 (1998/7516)

Informació pública del Programa per al Desenvolupament de l'Actuació Integrada del Sector Industrial Pla del Conde i pla parcial redactat en concordança amb la modificació puntual número 7 de les Normes Subsidiàries de Planejament.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3328

Data del DOGV
:   11-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7516


Organisme emissor
:   Ajuntament d'Aldaia

Tipus de document
:   Anunci

Informació pública del Programa per al Desenvolupament de l'Actuació Integrada del Sector Industrial Pla del Conde i pla parcial redactat en concordança amb la modificació puntual número 7 de les Normes Subsidiàries de Planejament. [1998/M7516]
  
El Ple de la corporació, en la sessió extraordinària que va tindre lloc el dia 30 de juliol de 1998, va acordar sotmetre a informació pública el Programa per al Desenvolupament de l'Actuació Integrada Sector Industrial Pla del Conde i Pla parcial, aquest últim redactat d'acord amb la modificació puntual número 7, de les Normes Subsidiàries de Panejament d'Albaida que es tramita paral·lelament. L'esmentat programa i pla parcial han estat presentats per la societat Dimas, SA, amb domicili social a la carretera d'Alcoi, s/n, d'Albaida (CIF A-4605625) i afecta un total de 63.000,84 m², amb els següents límits: est, amb el sòl urbà, Casa Boix i sistema general entremig; nord, amb el sòl no urbanitzable i via fèrria Xàtiva-Alcoi; sud, cementiri municipal i sòl urbà industrial; oest, amb la línia fèrria Xàtiva-Alcoi.
  
La qual cosa es fa pública mitjançant el lliurament d'avís als titulars cadastrals, amb referència a l'acord adoptat pel Ple de la corporació, en la sessió de 30 de juliol de 1998, i la inserció d'anuncis en un diari d'informació general editat a la Comunitat Valenciana i posteriorment o simultàniament, en el Diari Oficial de la Generalitat Valenciana, obrint-se un termini de 20 dies, comptadors des de l'endemà de la publicació de l'edicte en el Diari Oficial de la Generalitat Valenciana, als efectes de pública consulta a les oficines municipals.
  
S'indica als interessats que durant el termini esmentat es podran formular al·legacions sobre l'alternativa tècnica presentada que podrà ser objecte de pública consulta. Així mateix, es podran presentar altres alternatives tècniques.
  
Hi haurà prórroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i presentara caució en els termes i condicionaments establerts.
  
Es podran presentar proposicions juridicoeconòmiques durant els cinc dies següents al venciment del tràmit d'informació pública.
  
S'indica als interessats que l'acte d'obertura de pliques tindrà lloc al dia següent hàbil a la conclusió del termini per a presentar les proposicions juridicoeconòmiques, durant els 10 dies següents les actuacions podran ser objecte de consulta i al·legacions i els competidors podran associar-se unint les seues proposicions.
  
Així mateix, s'indica que queda sotmesa a informació pública pel mateix termini la totalitat de la documentació corresponent al Pla Parcial Sector Industrial Pla del Conde redactat d'acord amb la modificació puntual número 7 de les Normes Subsidiàries de Planejament d'Albaida, que es tramita paral·lelament.
  
Aquest anunci ho és també als efectes de comunicació de l'avís als titulars desconeguts inclosos en aquest sector i als efectes establerts en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Albaida, 24 d'agost de 1998.- L'alcalde president: Joan A. Bodi i Quilis.
  
Ajuntament d'Albaida